[{"text_idx": "#000000", "text": "Tiiu Levald, laulja ja pedagoogApr 5, 2021"}, {"text_idx": "#000003", "text": "Need Doris Kareva luuleread on ikka ja ja\u0308lle kinnitanud minus kindlat veendumust \u2013 nimelt kui tihedalt on seotud luule ja muusika, kuivo\u0303rd on esimene olnud impulsiks helide loojale ja kuivo\u0303rd folklooris on need kaks su\u0308ndinud ka\u0308sika\u0308es!"}, {"text_idx": "#000004", "text": "Nii ka sarja \u201cLiederkreis\u201d kontserdil 27. veebruaril, kui kaks vaimustavat, parimas loomeeas interpreeti, laulja ja pianist, to\u0303id kuulajani teosed, mis absoluutselt allutatud nende kahe, luule ja muusika seostele."}, {"text_idx": "#000005", "text": "Kava avasid viis osa Alban Bergi tsu\u0308klist \u201cSeitse varajast laulu\u201d (ko\u0303lasid 1., 2, 5., 6. ja 7. laul). Autor, kes hilisemas heliloomingus siirdus oma eeskuju Scho\u0308nbergi kreedode radadele, on 1905. aastal lasknud end inspireerida seitsme erineva poeedi tekstidel, mille meeleolud ra\u0308ndavad romantilistel radadel, ning po\u0308o\u0308rdunud 1928. aastal taas varem loodu juurde, seda ilmselt soovist teha korrektiive harmoniseerimises."}, {"text_idx": "#000007", "text": "Manuel de Falla \u201cSeitse hispaania rahvalaulu\u201d oli ilmselgelt nii laulja kui pianisti temperamenti silmas pidades neile juba tunduvalt la\u0308hedasemaks saanud. De Falla komponeeris need folklooril po\u0303hinevad laulud Pariisis, seega aimub siin kindlasti ka igatsust oma juurte, kodumaa ja\u0308rele."}, {"text_idx": "#000008", "text": "Pianisti ka\u0308es on selles tsu\u0308klis po\u0303hiline \u2013 karakter \u2013 ja siit vo\u0303tab laulja u\u0308le ka tempod. Juuli Lille ha\u0308a\u0308le soe va\u0308rv, lopsakus ja hingestatus sobisid ha\u0308sti \u201cMauri ra\u0308ti\u201d, \u201cAsturiana\u201d, \u201cHa\u0308llilaulu\u201d esitusse. Tekstis peituvat nu\u0308ansirohkust oleks oodanud nii \u201cJotas\u201d kui ka \u201cKantsoonis\u201d."}, {"text_idx": "#000009", "text": "Vo\u0303ibolla tulnuks kogu tsu\u0308klile kasuks, kui esitajad oleksid kinni pidanud autori du\u0308naamika soovitustest con sordino ja pp (na\u0308iteks 1., 3. ja 4. laulus), siis oleks ka efektsemalt va\u0308lja kasvanud bravuursed ff ko\u0303lamassiivid. Hea energeetikaga ko\u0303las lo\u0303pulaul \u201cPolo\u201d ja lauljalt o\u0303nnetut armastust needev karjatus."}, {"text_idx": "#000010", "text": "Kontserdi lo\u0303petasid Dmitri S\u030costakovits\u030ci 1956. aastal loodud \u201cHispaania laulud\u201d. Tsu\u0308kli tellis autorilt tolle ajastu silmapaistvaim kammerlaulja Zara Doluhanjan, kes oli need viisid ja tekstid salvestanud Hispaania koduso\u0303ja to\u0303ttu Moskvasse sattunud orvult."}, {"text_idx": "#000013", "text": "Meenuvad Zara Doluhanjani korduvad soolokontserdid Estonia kontserdisaalis, kus ko\u0303lasid Schuberti, Schumanni, prantsuse ja vene autorite Lied\u2019i- ja romansikavad \u2013 ko\u0303ik alati originaalkeeltes! Kahjuks seda S\u030costakovits\u030ci tsu\u0308klit ta siin vist ei esitanud. Kuid see-eest ko\u0303las Juuli Lille esituses parim variant, mida minul on o\u0303nnestunud kuulda. Laulja valdab vene keele nu\u0308ansirohkust, muusikas va\u0308ljendatu on talle omaseks saanud, su\u0308damlikkus ko\u0303iges po\u0303hjatu!"}, {"text_idx": "#000016", "text": "Haapsalu vanamuusikafestival kui ajastute, inimeste, ideede ja muusika kohtumispunkt"}]